《十九日斩贼十二人始明正典刑》
元代·方回

兵兴欲两旬，三载气初伸。
汝既甘从贼，官非乐杀人。
早知膏白刃，何忍效黄巾。
拙速无奇策，登城悉市民。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。